Rut 2 ABA - Daar was 'n man wat familie was van Naomi - Bible Search
1Daar was 'n man wat familie was van Naomi se man Elimelek. Die man was ryk en sy naam was Boas. 2Rut, die Moabitiese vrou, het vir Naomi gevra: "Mag ek asseblief na 'n *garsland gaan en *gars-are gaan optel by iemand wat my toelaat om dit te doen?"
En hulle het geantwoord: "Ons bid dat die Here jou sal *seën." 5Toe vra Boas vir sy *slaaf wat moes kyk dat die mense goed werk: "Wie is hierdie jong vrou?"
6Die slaaf het geantwoord: "Sy is 'n jong Moabitiese vrou. Dit is sy wat saam met Naomi uit die land Moab gekom het. 7Sy het gevra of sy die are mag optel wat val wanneer die mense die gars afsny. Sy het gekom en sy het van vanoggend tot nou toe gewerk, sy het nie by die huis gaan rus nie."
8Boas sê toe vir Rut: "Dogter, luister, jy moenie in 'n ander garsland gaan are optel nie. Jy moet ook nie hier weggaan nie. Bly naby die vroue wat vir my werk. 9Kyk waar hulle die gars afsny en loop agter hulle. Ek het vir my slawe gesê hulle moenie vir jou pla nie. En jy kan water gaan drink uit die *kruike wat my slawe volgemaak het."
10Rut het laag op die grond gebuig en sy het vir Boas gesê: "Hoekom is jy so vriendelik met my? Hoekom praat jy met my? Ek kom uit 'n ander land."
Sy het toe kom sit by die mense wat die gars afsny, en Boas het vir haar gebraaide koring gegee. Sy het genoeg geëet en daar was nog koring oor. 15Toe sy weer begin om are op te tel, het Boas vir sy werkers gesê: "Sy kan ook are optel tussen die *gars-gerwe, en julle moenie vir haar pla nie. 16Julle moet ook are uit die *gerwe trek en dit laat val sodat sy dit kan optel, en julle moenie met haar raas nie."
17Rut het tot die aand are opgetel, en toe sy die are wat sy opgetel het, uitslaan om die korrels uit te haal, was dit 'n groot mandjie vol. 18Sy het dit geneem en na die stad gegaan en vir haar skoonma gewys wat sy opgetel het. Sy het ook van die gebraaide koring uitgehaal wat die middag oorgebly het en sy het dit vir haar skoonma gegee. 19Haar skoonma het gesê: "Waar het jy vandag are opgetel? Waar het jy gewerk? Ek bid dat die Here die man sal seën wat so goed was vir jou."
20Toe sê Naomi vir haar skoondogter: "Die Here was goed vir ons mans wat dood is, en Hy is goed vir ons. Ek bid dat Hy die man sal seën. Hy is familie van ons, hy is een van ons *lossers."
22Toe sê Naomi vir haar skoondogter Rut: "My dogter, dit is goed dat jy saam met die vroue loop wat vir hom werk. Op 'n ander garsland sal die mense jou miskien pla."